google/wiki40b huggingface dataset:
Michael Scofield

Bakgrunn

Da hans eldre bror, Lincoln Burrows ble dømt til døden for en forbrytelse han ikke har begått, skapte Michael en genial plan for å bryte ham ut. Han fikk fengselsstraff ved å rane en bank for å bli fengslet i Fox River hvor Burrows er planlagt å bli henrettet. Scofield har fått diagnosen lav latent hemning.

Barndom

Da Michael var elleve år og Lincoln femten, døde angivelig deres mor av hjernesvulst. Dette har de trodd helt frem til 4. sesong, da det viser seg at moren deres (Michaels mor) er i live. Det viser seg også at de ikke er brødre likevel. Faren forlot dem da de var små, og Lincoln ble da Michaels eneste nære familiemedlem. Dette er en av grunnene til at Michael bestemte seg for å hjelpe Lincoln ut av fengselet.

Skole

Han var en dyktig elev og avla eksamen ved Morton East High School med ny rekord for beste karakterer. Han har bachelor og mastergrad i naturfag. Han er utdannet, og har jobbet som byggingeniør.
Audiosurf

Audiosurf er puzzle/rytme-hybridspill utviklet av Invisible Handlebar. Dets motorveilignende baner etterligner visuelt den musikken spilleren velger, mens spilleren kjører i flere felt og prøver å få tak i fargede brikker som er spredt rundt på banen synkronisert med musikken. Spillet ble utgitt 15. februar 2008 over Steam. Audiosurf er det første spillet tredjepartsspillet som bruker Valves Steamworks-teknologi.
Sjøsprøyt

Sjøsprøyt er en norsk dokumentarserie med Jarle Andhøy som gikk på NRK3 fra 2010 til 2011. I denne serien skulle Andhøy lære uerfarne ungdommer fra en folkehøyskole i Troms å seile i arktisk farvann. Føre dette måtte de gjennomgå Andhøys treningsopplegg. Programmet gikk over to sesonger fordelt på 12 episoder.
Asker Svømmeklubb

Asker Svømmeklubb er per mai 2006 Norges nest største svømmeklubb med sine 1500 medlemmer. Klubben er det største idrettslaget i kommunen som ikke driver med mer enn en type idrett.
Klubbens motto «Trivsel, trygghet og fart i vann» gjenspeiler seg gjennom hele organisasjonen, fra babysvømming til svømmekurs, rekruttsvømming og elitesvømming. Klubben hevder seg på nasjonale mesterskap, blant annet ved landslagssvømmer Ingvild Snildal, som for tiden holder 12 norgesrekorder.
Klubben har også tilbud for mosjonister, og holder svømmekurs og crawlkurs for voksne.
Chthonisk planet

En chthonisk planet er en hypitetisk klasse av himmellegemer som kommer fra gasskjemper som har fått hydrogen- og heliumatmosfærene blåst bort av strålingen fra moderstjernen. Den gjenværende stein- eller metallkjernen vil ligne en terrestrisk planet på mange måter.
HD 209458 b er et eksempel på en planet som er i en prosess hvor atmosfæren blåses bort, selv om den i seg selv ikke er en chthonisk planet eller forventet å bli en i nær fremtid.
COROT-7b kan være den første chthoniske planeten som er oppdaget.
Chthonisk (fra gresk: χθων) betyr «av jorden». Bekrepet ble skapt av Hébrard., siden begrepet chthonisk generelt refererer til greske guddommer fra undergrunnen.
Henrik Dalsgaard

Landslaget

24. mars 2016 fikk han sin første landskamp for Danmark mot Island.
Han ble tatt ut i Danmarks tropp til VM i fotball 2018 i Russland.
Nakskov Skibsværft

Nakskov Skibsværft ble etablert i 1916 av Det Østasiatiske Kompagni, hvis stifter H.N. Andersen var født i Nakskov.
Skipet «Jutlandia» ble bygd på verftet i 1934 som et kombinert passasjer- og fraktskip, og i 1951 ombygget for å kunne fungere som sykehusskip under Koreakrigen.
I tillegg til skip bygget verftet andre ting, som i 1927 da en konstruerte to 105 meter høye strebenede stålmaster til Kalundborg Radiofonistation. Mastene ble benyttet til analog radiokringkasting på langbølgebåndet fram til 2007, og er siden ombygget for digital kringkasting i Digital Radio Mondiale.
Danske Statsbaner bygde de fleste av sine ferger ved verftet mellom 1965 og 1987. Ved 50-års jubileet i 1966 hadde det 2200 ansatte og var fram til begynnelsen på 1970-tallet den største arbeidsplassen i Lolland-Falster. 
Nakskov Skibsværft sluttet med skipsproduksjon i januar 1987. I dag er verftet delvis revet, noen av bygningene benyttes av Vestas til vindmølleproduksjon.
Stenen i grönan dal

Stenen i Grönan dal er en stein som befinner seg ca. 5 km. utenfor Storlien, Jämtland. Den er forbundet med en spådom som i korthet forteller at så lenge steinen står, så skal også jorden bestå, men når den faller er dommedagen forestående. I bildeverket Suecia antiqua et hodierna av Erik Dahlbergh (trykt 1716) med sine mange bilder fra steder, bygninger, slott og herregårder i Sverige, finnes det bare ett fra Jämtland, nemlig Stenen i Grönan Dal. At denne var nevnt framfor f.eks. kastalerna i Brunflo og i Sunne, korskirken i Brunflo som var den eneste i sitt slag i Jämtland, og ikke minst runesteinen på Frösön, sier mye om hvilken betydning ble tillagt Stenen i Grönan Dal. Ut over dette kan en legge til at steinen lå utilgjengelig til, på den tiden mindst tre dagsetapper fra Frösön.
Blue Bird

Blue Bird og Bluebird er navnet på forskjellige biler og båter som ble brukt av Sir Malcolm Campbell og hans sønn, Donald og andre familiemedlemmer. De er kjent for sine fartsrekorder.

Opprinnelsen til navnet

Navnet «Blue Bird»ble opprinnelig inspirert av et skuespill av Maurice Maeterlinck som het Blue Bird.
Malcolm Campbell hadde en rekke Darracq racerbiler på 1920-tallet, som i datidens mote av ble kalt 'Flapper I' , 'Flapper II' og 'Flapper III' . Det var Flapper III som han døpte om etter å ha sett stykket. Oppskudd og i stemning banket han på døren til eieren av en fargehandel midt på natten for å kjøpe blå maling før løpet på Brooklandsbanen neste dag.
I 1925 kjørte han også en Itala på Brooklands med navnet Blue Birdl malt på panseret.

Bluebird eller Blue Bird?

Malcolm Campbell kalte sine biler "Blue Bird", Donald "Bluebird".
Sjøflyet K4 begynte sitt liv som Malcolm's "Blue Bird", men da Donald bestemte seg for å bruke henne i 1949, etter sin fars død, døpte han det om til "Bluebird".
Sassandrioides

Utbredelse

Slekten er spredt utbredt i Afrika og er kjent fra Malawi, Kenya og Elfenbeinskysten.
Ranaregionen Næringsforening

Ranaregionen Næringsforening, forkortet RNF, er en interesseorganisasjon for private og offentlige virksomher i Rana på Helgeland i Nordland. Foreningen ble grunnlagt i 2002 som en forlengelse av Rana Handelstandsforening.
Foreningen er en interesseforening for næringslivet i Rana og omegn, omfatter omkring 400 medlemsbedrifter og er den nest største nord for Trondhjem.
My Little Pony: Vennskap er ren magi

My Little Pony: Vennskap er ren magi (engelsk originaltittel My Little Pony: Friendship Is Magic) er en amerikansk-kanadisk, animert eventyrserie for barn som har gått på kanadisk og amerikansk TV siden 2010. Serien bygger på fortellingene om de fargerike leketøyponniene i de foregående tegnefilmene om My Little Pony som ble produsert for TV i tre omganger på 1980- og 1990-tallet. Foreløpig har det kommet ut åtte sesonger med til sammen 179 episoder, og 65 av dem har blitt oversatt til norsk. Serien er utviklet utviklet etter ideer av den amerikanske animatøren Lauren Faust (født 1974) og produsert i samarbeid med den amerikanske leketøykjeden Hasbro.

Handling

My Little Pony: Vennskap er ren magi handler særlig om enhjøringen «Twilight Sparkle». og hennes venner.
«Twilight Sparkle» studerer magi og er lærling av «prinsesse Celestia», regenten i landet «Equestria». «Twilight» har fått i oppgave av «Celestia» å dra ut for å finne seg venner. Enhjørningen blir sendt til «Ponyville», der hun møter resten av seriens sentrale skikkelser. 
I de to første episodene av hver sesong, og i de to siste episodene av sesong 2, blir det innført en ny skurk som «Twilight» og vennene hennes må bekjempe. De andre episodene i sesongene er korte historier om én eller flere av hovedponniene. 
Hver episode slutter med at «Twilight» skriver et brev til «Celestia» der hun forteller hva hun har lært om vennskap i løpet av episoden.

Internettpopularitet

Den fjerde generasjonen av TV-seriene om de små, vennlige og fargerike ponniene har fått uventet oppmerksomhet på internett. Selv om målgruppen for seriene og leketøysproduktene er jenter fra 4 til 9 år, ble My Little Pony: Vennskap er ren magi tidlig et populært internettmem blant ungdommer og unge voksne, særlig gutter og menn. Det oppstod en ny tilhengerskare som kalte seg bronies, i entall brony, satt sammen av de engelske ordene brothers og ponies. «Broniene» har utviklet seg til en subkultur av tilhengere som dyrker My Little Pony som populærkulturelt fenomen, opprinnelig ment spøkefullt, men siden oppriktig. Kvinnelige fans blir kalt «pegasis», dannet av ordene Pegasus og sisters. De nye tilhengerne arrangerer ponymeets, bronycons og ponycons, treff og messer for «bronier» og «pegasiser». Populariteten blir delvis forklart med at serien handler om vennskap og har klar en appell mot mobbing.
Med hjertet i halsen

Handling

Reklamemannen George Thornhill (Cary Grant) skal møte forretningforbindelser i FN-bygningen. Der blir han ufrivillig dratt inn i et drap som skjer i åpent dagslys. Like etter blir han bortført av to menn og fraktet til en mystisk luksusvilla. Der venter en mann ved navn Vandamm som hevder at Thornhill egentlig er George Kaplan, noe Thornhill på det sterkeste benekter. Han blir deretter tvangssjenket med Whisky og satt i en bil uten bremser slik at han skal omkomme. Thornhill overlever derimot og blir deretter arrestert for fyllekjøring og satt i arresten. Han forklarer sin uskyld og tar med politiet tilbake til det huset han ble holdt fanget, men der er alle spor fjernet og ingen tror han. Han setter derfor i gang sin egen undersøkelse for å finne ut hvem denne Kaplan er. I løpet av jakten kommer han i kontakt med en vakker kvinne som hjelper ham. Hun avsløres senere som Vandamms elskerinne, deretter som regjeringsagent. Det viser seg at Kaplan er en fiktiv person, oppfunnet av CIA. Det hele ender i et dramatisk oppgjør på Mount Rushmore.
Gullbrokadeleiren

Bakgrunn

De to land som utpekte seg som stormakter i Europa i 1520 var Frankrike under Frans I og Habsburgimperiet under Karl V av det tysk-romerske rike. England var fortsatt et svakere rike, og begge stormakter forsøkte å inngå allianser med Henrik VIII. Avtalen som ble inngått mellom Frankrike og England i London i 1518 var en ikke-angrepspakt for å gjøre det lettere å stå imot osmansk ekspansjon i Europa. Henrik hadde måneden før Gullbrokadeleiren hatt et mindre spektakulært møte med Karl V i Nederland og et i Calais. 
Både Henrik og Frans ønsket å bli sett på som renessansefyrster. Møtets mål var å vise hverandre hvor storslagne hoffene kunne være, noe som kunne være et grunnlag for gjensidig respekt, og dermed for fred mellom to nasjoner som lenge hadde vært fiender. 
Alt ble arrangert slik at forholdene ble like for begge parter. Møtet fant sted helt på grensen til det engelske territoriet rundt Calais. Dalen stedet ligger i ble jevnet ut slik at begge kom på samme nivå. Det var kardinal Thomas Wolsey som stod for planleggingen. Som pavelig legat hadde han stor makt, og han var en karismatisk og veltalende diplomat.

Arrangementene

Kongene forsøkte å overgå hverandre med glinsende telt, store fester, musikk, dysting og leker. Det ble brukt så mye gullbrokade – et kostbart stoff vevet med silke og gulltråd – at møtet fikk navn etter dette. 
Ingenting ble spart i innkvarteringen av monarkene og deres hoff. Foran slottet i Guînes ble det reist et midlertidig palass på omkring 10 000 m² for den engelske kongen. Bare en omkring 2,5 m høy base var i tegl, mens resten var i stoff som var malt så det lignet stein eller tegl. Taket var stoff eller lerret malt så det så ut som takstein. Utenfor flommet rødvin fra to fontener. I løpet av en måned ble 2200 får og et lignende antall av andre dyr og fugler slaktet for å skaffe mat til de store hoffene. Mindre viktige gjester var innkvartert nedenfor de kongelige slottene, hvor det var reist 2800 telt. 
Det franske kongelige kapellet hadde et av Europas fineste kor, og det ser ut til at komponisten Jean Mouton stod for musikken. 
Tretaket som dekket et av teltene ble muligens senere installert i det nye kapellet i Ightam Mote, hvor det fortsatt kan sees, nå med falmede farger.

Møtet

Henrik nådde Guînes den 4. juni, mens Frans tok inn i Ardres. Etter at Wolsey med et stort følge hadde besøkt Frans møttes de to kongene i Val d'Or, midt mellom deres slott, den 7. juni. 
Dagen etter var det ridderturneringer. Begger konger dystet, men ikke mot hverandre. Det var også banketter, der kongene hadde hverandres dronninger til bords, og underholdning som bueskytteroppvisninger og bryting mellom bretonske og engelske atleter. 
Den 24. juni, på Kristi legemsfest, feiret kardinal Wolsey avskjedsmessen, og de to monarkene reiste hjem. Rykter fortalte at det ble sett en drage eller en stor salamander som fløy over forsamlingen under messen, noe de overtroiske så som et tegn; antagelig dreier det som om fyrverkeri som ble avfyrt ved et uhell. Prekenen ble holdt av Richard Pace, en nær venn av Erasmus. Wolsey gav også, med pavelig fullmakt, avlat til alle som var tilstede under messen.
Asurnasirpal II

Familie

Asurnasirpal IIs far var Tukulti-Ninurta II. Hans sønn og etterfølger var Salmanassar III.

Styre

Palassene, templene og andre bygninger som ble reist av ham bærer vitne om betydelig framgang i rikdom og kunstartene. Han var kjent for sin brutalitet, benyttet seg av sine krigsfanger til å bygge en ny assyrisk hovedstad ved Kalhu (Nimrud) i Mesopotamia hvor han reiste mange imponerende monumenter. Han var også en skarpsindig administrator som innså at han kunne få større kontroll over riket ved å innsette assyriske guvernører framfor å være avhengig av lokale klientherskere som betalte tributt.

Palasset i Kalhu

Asurnasirpals palass ble bygget og fullført i 879 f.Kr. i den nye byen Kalhu (Nimrud). Lokaliseringen er i dagens Irak rett nord for Bagdad. Palasset ble fylt med relieffer innskåret i alabast. Disse var detaljerte bilder hvor mange framstilte kongen omgitt av bevingede ånder, eller opptatt i jakt eller i krig. Hver av relieffene hadde også tekst innskrevet. Disse tekstene var enten den samme eller svært like på hvert relieff, og er således karakterisert som standardinskripsjonen. Disse begynte med å spore Asurnasirpals slekt tilbake tre generasjoner og regnet opp hans militære seirer, definerte grensene for hans rike, fortalte hvordan han grunnla Kalhu og bygget palasset. Asurnasirpal II bygget også en massiv port ved Kalhu.
Den britiske arkeologen A.H. Layard utgravde Kalhu på 1840-tallet, avdekket nordvestpalasset til Asurnasirpal II. I dag er mange av relieffene fra utgravningene ved Kalhu tatt vare på i galleriene i British Museum i London, men en del andre relieffer befinner seg i museer i Europa, Japan og i USA.
Jarl Magnus Riiber

Karriere

Jarl Magnus Riiber tok sin første internasjonale medalje, da han tok bronsemedalje under lagkonkurransen i Junior-VM på ski 2014 i Val di Fiemme. Norge kom bak Østerrike og Tyskland under lagkonkurransen og laget besto av Sindre Pettersen, Sigmund Kielland og Emil Vilhelmsen, i tillegg til Riiber. Snaut ett år senere fikk han sin debut under verdenscupen i kombinert på Lillehammer den 6. desember 2014.
10. januar 2015 fikk Riiber sitt gjennombrudd i verdenscupen, da han vant det kombinerte hopprennet i Chaux-Neuve i Frankrike. 16. januar, samme år, fikk han sin første pallplass, da han ble nummer 3 under verdenscuprennet i Seefeld i Østerrike.
Under Junior-VM på ski 2015 i Almaty tok Riiber to individuelle gull og en i bronsemedalje i lagkonkurransen. Første gullmedaljen kom under den individuelle 10 kilometeren, som han vant foran østerrikeren Paul Gerstgraser og tyske Jakob Lange. Riiber gjentok gullet på 5-kilometeren, der han vant foran Lange og estiske Kristjan Ilves.
Riiber vant sitt første norgesmesterskap 14. november 2015 på Beitostølen. Han startet med en ledelse på 42 sekunder på Håvard Klemetsen etter hopprennet i Midtstubakken, og var i mål 14,4 sekunder foran samme mann. Magnus Krog hadde beste langrennstid, men klarte kun gå opp fra 13.-plass til bronsemedalje, 27,3 sekunder bak Riiber.
Riiber tok sin første verdenscupseier 6. februar 2016 i Holmenkollen, og ble tildelt kongepokalen.
Han tok sølv under Vinter-OL 2018.
Under NM i kombinert  i Midtstubakken og på Beitostølen i november 2018 vant han både sprint og 10 km Gundersen. For seieren i 10 km Gundersen ble han tildelt kongepokalen.
Riiber vant verdenscupen i kombinert 2018/19. Under VM 2019 i Seefeld ble han verdensmester da han vant normalbakke + 10 km. Dette var det første norske individuelle VM-gullet siden Bjarte Engen Vik vant i 2001. Riiber var også med på Norges lag som vant 4 × 5 kilometer stafett/normalbakke. Riiber og Jan Schmid gikk på Norges lag som tok sølv på lagsprinten.
I oktober 2019 ble han kåret av journalistene som deltar på det årlige Forum Nordicum til «Nordic Ski King» for 2018/19-sesongen, som første kombinertutøver noensinne.
Torfinn av Hamar

Bakgrunn

Han kan ha vært cisterciensermunk i Trøndelag, men det er usikkert. Han blir omtalt som korbror i Nidaros i 1273 og 1277, hvor han ved siste anledning oppgis som vitne ved den såkalte «sættargjerden» i Tønsberg hvor kong Magnus VI Lagabøte lovte å respektere kirkelige rettigheter og tillate frie valg, og slik avsluttet de lange stridighetene mellom kongens og kirkens myndighetsområder.
Hareid Idrettslag

Fotball

Hareid har til sammen spilt elleve sesonger på nivå tre i norsk fotball for herrer (1981-1990 + 1992). Beste prestasjoner er 3.-plassene i 1987 og 1988. I 1988 endte Hareid for første og hittil eneste gang høyere enn nabo Hødd i seriesystemet.
I 2010 spilte herrelaget i fotball i 3. divisjon for tiende året på rad, noe som er rekord på Sunnmøre. 2010-sesongen endte med Hareid på en 7.-plass. Grunnet omleggingen og halvering av antall av 3. divisjonsavdelinger medførte dette at Hareid rykket ned til 4. divisjon sammen med de fem lagene under. Hareid sin spiller Kim Tore Husøy ble toppscorer i 3. divisjon avdeling 17 den sesongen og scoret 20 mål. Nest mest scorende var Ronny Jørgensen med 8 mål.
I 2012-sesongen i 3. divisjon, etter å ha rykket opp fra 4. divisjon i 2011.
Husmor

En husmor er en kvinne, vanligvis gift og hjemmeværende, som er ansvarlig for et hjem, det vil si en bolig eller husstand, gjerne en familie med barn. Ei husmor utfører husarbeid (husstell) og er ofte overhode for hjemmet. Husmor kunne tidligere også være tittelen på en ansatt kvinne, ei husbestyrerinne eller oldfrue (husøkonom), med ansvaret for husholdninga i et hus, på en gård, en institusjon, et internat, et storkjøkken eller liknende.

Historikk

I mellom- og etterkrigstida ble kjernefamilien og husmora, som stelte for mann og barn, lagde mat, sydde klær, vaska og strøyk, handla og rydda i huset, dyrka som felles ideal i to-tre generasjoner i det norske samfunnet, både av sosialdemokrater og konservative. Med oljeindustri og etterhvert deindustrialisering fra 1970-tallet tok imidlertid flertallet av kvinnene seg utdannelse og lønna arbeid utenfor hjemmet. Dette førte til dramatiske endringer av kjønnsrollene. Nye holdninger til skilsmisse, samboerskap og seksualitet, radikalt forskjellige fra de dominerende holdningene hos generasjonene før, fikk gjennomslag i denne perioden. 
I mellomkrigstida begynte den prosessen i norsk familiehistorie som er blitt kalt «husmoriseringa» av kvinneliva. Yrkesaktiviteten blant voksne kvinner sank fra 35 prosent i 1910 til rundt 30 prosent i 1930. På 1930-tallet skjedde en urbanisering med ny næringsstruktur og sterkere oppfatning om at gifte kvinner skulle være husmødre. Husmorandelen av alle voksne kvinner steig da fra 40 til nærmere 50 prosent like før andre verdenskrig. «Husmor» omfattet de som «gikk hjemme» i eget husvære, men også bondekoner og annen familiearbeidskraft, for eksempel dem som stelte for gamle og sjuke familiemedlemmer. Gifte kvinner som hadde produktivt, ulønnet arbeid i husholdet gjennom gårdsbruk og fiskebruk ble registrert som husmødre. Først fra 1920 ble deltidsarbeid, regnet med i statistikk for befolkningens yrkesaktivitet.
Tidskapsel

En tidskapsel er en samling av gjenstander og/eller informasjon som brukes til å kommunisere med folk i fremtiden og til å hjelpe fremtidige arkeologer, antropologer og historikere. Tidskapsler graves ofte ned i forbindelse med spesielle begivenheter, som Verdensutstillingen eller grunnsteinsnedlegging for en bygning. Begrepet «tidskapsel» har vært i bruk siden omtrent 1939.
Et norsk eksempel på en tidskapsel er Anders Loranges flaskepost til framtidige arkeologkollegaer, et kort brev datert 8. august 1870 og nedgravd sammen med mynter i to flasker i den store gravhaugen Raknehaugen i Ullensaker kommune i Akershus. Det kom for dagen under en utgraving 9. august 1940. Et annet eksempel på en glemt tidskapsel var en flaske som ble funnet våren 2009 i en murvegg i en bygning som tilhørte konsentrasjonsleiren Auschwitz-Birkenau under andre verdenskrig. Flasken inneholdt en håndskrevet lapp fra personer som satt fanget i leiren i 1944.
En liknende kommunikasjonsform med meldinger til ukjent adressat er flaskepost.
NM i mangekamp 1939

NM i mangekamp 1939 var en del av NM i friidrett 1939.
Det ble konkurrert i femkamp og tikamp for menn. 
Mesterskapet i femkamp ble arrangert på Voss 25. juni.
Mesterskapet i tikamp ble arrangert i Moss 22.-23. juli.
Konvensjonen om lastelinjer

Den Internasjonale konvensjon om lastelinjer, 1966 (engelsk International Convention on Load Lines, 1966) ble vedtatt i 1966 som et resultat av erkjenelse av at krav til minimum fribord for skip som anvendes på internasjonale reiser utgjør. Konvensjonen utgjør et viktig bidrag til sikkerheten for menneskeliv til sjøs. Konferanse med formål å sette opp konvensjonen ble avholdt i London 3. mars til 5. april 1966.
Gelson Fernandes

Landslaget

Han ble tatt ut til Fotball-VM 2010 i Sør-Afrika.
Han ble tatt ut i Sveits EM-tropp til EM i Frankrike 2016.
Han ble tatt ut i Sveits' tropp til VM i fotball 2018 i Russland.
Kingsley Coman

Landslaget

13. november 2015 fikk han sin første landskamp for Frankrike mot Tyskland. 29. mars 2016 scoret han sitt første landslagsmål mot Russland.
Han ble tatt ut i Frankrikes EM-tropp til EM i Frankrike 2016.